বরগুনা শহরসহ উপকূলীয় এলাকার নিম্নাঞ্চল ও চরাঞ্চল প্লাবিত হয়েছে। সাগর উত্তাল থাকায় হাজার হাজার জেলে ট্রলার নিয়ে নিরাপদ আশ্রয়ে নিয়েছে। শুক্রবার সকাল থেকে জেলায় চলছে মুষলধারে বৃষ্টি। সাথে বইছে দমকা বাতাস। দুপুরে স্বাভাবিক অবস্থার চেয়ে জোয়ারের পানি ৫/৬ ফুট বৃদ্ধি পাওয়ায় পানি উন্নয়ন বোর্ডের বেড়িবাঁধের ২৫টি পয়েন্টের ১৫ কি.মি. বেড়িবাঁধ ভেঙে গেছে। বামনা উপজেলার কালিকাবাড়ি,  পুরাতন বামনা, আমতলী, বেবাজিয়াখালী, চেচাং, চলাভাঙা, চালিতাবুনিয়াসহ ১৫টি গ্রাম জোয়ারের পানিতে প্লাবিত হয়েছে। দমকা বাতাসে উপড়ে গেছে গাছপালা ও বিদ্যুতের পোল।